Ego Eraldus, dominus Chacenai, notum facio omnibus presentes litteras inspecturis, quod Manasserus, dominus Pougiaci, et uxor ejus coram nobis constituti, concesserunt monialibus de Juliaco in elemosinam, quicquid juris habebant in decima de Pollisset, quam decimam tenebat a nobis in feodo, illam vero donationem approbando concedo. Ut autem ratum et inconcussum permaneat sigilli mei caractere confirmavi. Datum anno gratie MºCCºXXº mense januario.